**Brâncușiană**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc ,,Coloana Infinitului”

trasând cu privirea

linia dintre viață și moarte,

să văd cât mai departe.

În atelierul gândului neobosit

sculptez din piatra rece a nepăsării

fericirea – ,,Pasărea măiastră”.

Mă așez la ,,Masa tăcerii” cu Creatorul,

iar înainte de a frânge cuvintele aburinde,

pâinea cea de toate zilele a poetului,

îmi spun ,,Rugăciunea”.

La cântatul cocoșilor, ,,Visul"

,,Nou-născut” își reneagă originile

în inima ce n-a deschis niciodată c-un dor

,,Poarta sărutului”.

Se aude ,,The First Cry" al universului.